CELEX: 31991R3382
Language: el
Date: 1991-11-20 00:00:00
Title: Κανονισμός ( ΕΟΚ ) αριθ. 3382/91 της Επιτροπής της 20ής Νοεμβρίου 1991 για τροποποίηση του κανονισμού ( ΕΟΚ ) αριθ. 3270/91 ο οποίος ορίζει ότι οι εισαγωγές σολομού του Ατλαντικού θα πραγματοποιούνται υπό τον όρο ότι θα τηρείται μία ελάχιστη τιμή

Avis juridique important

|

31991R3382

Κανονισμός ( ΕΟΚ ) αριθ. 3382/91 της Επιτροπής της 20ής Νοεμβρίου 1991 για τροποποίηση του κανονισμού ( ΕΟΚ ) αριθ. 3270/91 ο οποίος ορίζει ότι οι εισαγωγές σολομού του Ατλαντικού θα πραγματοποιούνται υπό τον όρο ότι θα τηρείται μία ελάχιστη τιμή  

Επίσημη Εφημερίδα αριθ. L 319 της 21/11/1991 σ. 0054 - 0055

ΚΑΝΟΝΙΣΜΟΣ (ΕΟΚ) αριθ. 3382/91 ΤΗΣ ΕΠΙΤΡΟΠΗΣ  της 20ής Νοεμβρίου 1991  για τροποποίηση του κανονισμού (ΕΟΚ) αριθ. 3270/91 ο οποίος ορίζει ότι οι εισαγωγές σολομού του Ατλαντικού θα πραγματοποιούνται υπό τον όρο ότι θα τηρείται μια ελάχιστη τιμήΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως της αγοράς του τομέα των αλιευτικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3571/90 (2), και ιδίως το άρθρο 24 παράγραφος  2,  τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 για την αξία της λογιστικής μονάδας και την ισοτιμία που θα εφαρμοστεί στα πλαίσια της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ.  2205/90 (4), και ιδίως το άρθρο 2 παράγραφος 4,  Εκτιμώντας:  ότι ο κανονισμός (ΕΟΚ) αριθ. 3270/91 της Επιτροπής (5) ορίζει ότι οι εισαγωγές σολομού του Ατλαντικού θα πραγματοποιούνται υπό τον όρο ότι θα τηρείται μια ελάχιστη τιμή-  ότι, για να εξασφαλιστεί ενιαία μέθοδος στην Κοινότητα και για να αποφευχθούν κίνδυνοι από στρεβλώσεις της αγοράς για νομισματικούς λόγους, πρέπει να μετατραπεί η ελάχιστη τιμή με την αντιπροσωπευτική ισοτιμία της αγοράς που αναφέρεται στο άρθρο 3α του  κανονισμού (ΕΟΚ) αριθ. 3152/85 της Επιτροπής της 11ης Νοεμβρίου 1985 του Συμβουλίου σχετικά με την αξία της λογιστικής μονάδας και τις ισοτιμίες που θα χρησιμοποιηθούν στα πλαίσια της κοινής γεωργικής πολιτικής (6), όπως τροποποιήθηκε τελευταία από τον  κανονισμό (ΕΟΚ) αριθ. 3237/90 (7)-  ότι είναι σκόπιμο να προσαρμοστούν οι ελάχιστες τιμές στην εισαγωγή, χωρίς ωστόσο να τεθεί σε κίνδυνο ο στόχος σταθεροποίησης της αγοράς, εξασφαλίζοντας ταυτόχρονα ένα δίκαιο εισόδημα στους παραγωγούς-  ότι, εξάλλου, είναι αναγκαίο να ισχύσουν οι ελάχιστες τιμές και για άλλα μεγέθη σολομού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3270/91 τροποποιείται ως εξής:  1. Προστίθεται το ακόλουθο άρθρο 1α:  "Άρθρο 1α  Η ελάχιστη τιμή κατά την εισαγωγή μετατρέπεται σε εθνικό νόμισμα του κράτους μέλους θέσεως σε ελεύθερη κυκλοφορία μέσω της ισοτιμίας που αναφέρεται στο άρθρο 3α του κανονισμού (ΕΟΚ) αριθ. 3152/85 (*) που ισχύει την ημερομηνία της αποδοχής της δηλώσεως  θέσεως σε ελεύθερη κυκλοφορία.   (*) ΕΕ αριθ. L 310 της 21. 11. 1985, σ. 1."  2. Το παράρτημα αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Νοεμβρίου 1991. Για την Επιτροπή  Manuel MARIN  Αντιπρόεδρος   (1) ΕΕ αριθ. L 379 της 31. 12. 1981, σ. 1. (2) ΕΕ αριθ. L 353 της 17. 12. 1990, σ. 10. (3) ΕΕ αριθ. L 164 της 24. 6. 1985, σ. 1. (4) ΕΕ αριθ. L 201 της 31. 7. 1990, σ. 9. (5) ΕΕ αριθ. L 308 της 9. 11. 1991, σ. 34. (6) ΕΕ αριθ. L 310 της 21.  11. 1985, σ. 1. (7) ΕΕ αριθ. L 310 της 9. 11. 1990, σ. 18.    ΠΑΡΑΡΤΗΜΑ  Είδος: σολομός του Ατλαντικού (Salmo salar)  Κωδικοί ΣΟ ex 0302 12 00 και ex 0303 22 00  (σε Ecu ανά καθαρό τόνο)      Ορισμός του προϊόντος  Ελάχιστη τιμή κατά την εισαγωγή     Ι. Νωπός ή διατηρημένος με απλή ψύξη   - ολόκληρος   1 - 2 kg  2 924  2 - 3 kg  3 303  3 - 4 kg  3 573  4 kg και πάνω  3 736  - χωρίς έντερα   1 - 2 kg  3 465  2 - 3 kg  3 898  3 - 4 kg   4 223  4 kg και πάνω  4 331  - χωρίς έντερα και χωρίς κεφάλι   1 - 2 kg  3 790  2 - 3 kg  4 277  3 - 4 kg  4 656  4 kg και πάνω  4 765  ΙΙ. Κατεψυγμένος  (όλοι οι τρόποι παρουσίασης)   1 - 2 kg  3 755  2 - 3 kg  4 104  3 - 4 kg  4 454  4 kg και πάνω  4 803